Document ID: 32011D0740

KOMISJONI OTSUS,
14. november 2011,
millega muudetakse otsuseid 2006/799/EÜ, 2007/64/EÜ, 2007/506/EÜ, 2007/742/EÜ, 2009/543/EÜ ja 2009/544/EÜ, et pikendada teatavatele toodetele ELi ökomärgise andmise ökoloogiliste kriteeriumide kehtivust
(teatavaks tehtud numbri K(2011) 8041 all)
(EMPs kohaldatav tekst)
(2011/740/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõike 3 punkti c,
olles nõu pidanud Euroopa Liidu ökomärgise komisjoniga
ning arvestades järgmist:
(1)
Komisjoni 3. novembri 2006. aasta otsus 2006/799/EÜ, millega kehtestatakse mullaparandusainetele ühenduse ökomärgise andmise muudetud ökokriteeriumid ning nendega seotud hindamis- ja kontrollinõuded, (2) kaotab kehtivuse 31. detsembril 2011.
(2)
Komisjoni 15. detsembri 2006. aasta otsus 2007/64/EÜ, millega kehtestatakse kasvusubstraatidele ühenduse ökomärgise andmise muudetud ökokriteeriumid ja nendega seotud hindamis- ja kontrollinõuded, (3) kaotab kehtivuse 31. detsembril 2011.
(3)
Komisjoni 21. juuni 2007. aasta otsus 2007/506/EÜ, millega kehtestatakse seepidele, šampoonidele ja juuksepalsamitele ühenduse ökomärgise andmise ökoloogilised kriteeriumid, (4) kaotab kehtivuse 31. detsembril 2011.
(4)
Komisjoni 9. novembri 2007. aasta otsus 2007/742/EÜ, millega kehtestatakse elektriga või gaasiga töötavatele soojuspumpadele või gaasiga töötavatele absorptsioon-soojuspumpadele ühenduse ökomärgise andmise ökoloogilised kriteeriumid, (5) kaotab kehtivuse 31. detsembril 2011.
(5)
Komisjoni 13. augusti 2008. aasta otsus 2009/543/EÜ, millega kehtestatakse ökoloogilised kriteeriumid välisvärvidele ja -lakkidele ühenduse ökomärgise andmise kohta, (6) kaotab kehtivuse 18. augustil 2012.
(6)
Komisjoni 13. augusti 2008. aasta otsus 2009/544/EÜ, millega kehtestatakse ökoloogilised kriteeriumid sisevärvidele ja -lakkidele ühenduse ökomärgise andmise kohta, (7) kaotab kehtivuse 18. augustil 2012.
(7)
Vastavalt määrusele (EÜ) nr 66/2010 on ökoloogilised kriteeriumid ning nimetatud otsustega kehtestatud asjaomased hindamis- ja kontrollinõuded õigeaegselt läbi vaadatud.
(8)
Kuna läbivaatamisprotsess on iga otsuse puhul eri etapis, on asjakohane pikendada ökoloogiliste kriteeriumide ja nendega seotud hindamis- ja kontrollinõuete kehtivusaega. Otsustes 2006/799/EÜ ja 2007/64/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. detsembrini 2013. Otsuses 2007/506/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. märtsini 2013. Otsuses 2007/742/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. märtsini 2013 ning otsustes 2009/543 ja 2009/544/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 30. juunini 2013.
(9)
Otsuseid 2006/799/EÜ, 2007/64/EÜ, 2007/506/EÜ, 2007/742/EÜ, 2009/543/EÜ ja 2009/544/EÜ tuleks seetõttu vastavalt muuta.
(10)
Käesoleva otsusega ettenähtud meetmed on kooskõlas määruse (EÜ) nr 66/2010 artikli 16 alusel loodud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/799/EÜ artikkel 6 asendatakse järgmisega:
„Artikkel 6
Tooterühma „mullaparandusained” ökoloogilised kriteeriumid ja nendega seotud hindamis- ja kontrollinõuded kehtivad kuni 31. detsembrini 2013.”
Artikkel 2
Otsuse 2007/64/EÜ artikkel 5 asendatakse järgmisega:
„Artikkel 5
Tooterühma „kasvusubstraadid” ökoloogilised kriteeriumid ja nendega seotud hindamis- ja kontrollinõuded kehtivad kuni 31. detsembrini 2013.”
Artikkel 3
Otsuse 2007/506/EÜ artikkel 4 asendatakse järgmisega:
„Artikkel 4
Tooterühma „seebid, šampoonid ja juuksepalsamid” ökoloogilised kriteeriumid ning nendega seotud hindamis- ja kontrollinõuded kehtivad kuni 31. märtsini 2013.”
Artikkel 4
Otsuse 2007/742/EÜ artikkel 4 asendatakse järgmisega:
„Artikkel 4
Tooterühma „elektriga või gaasiga töötavad soojuspumbad või gaasiga töötavad absorptsioon-soojuspumbad” suhtes kohaldatavad ökoloogilised kriteeriumid ning nendega seotud hindamis- ja kontrollinõuded kehtivad kuni 31. märtsini 2013.”
Artikkel 5
Otsuse 2009/543/EÜ artikkel 3 asendatakse järgmisega:
„Artikkel 3
Tooterühma „välisvärvid ja -lakid” ökoloogilised kriteeriumid ning nendega seotud hindamis- ja kontrollinõuded kehtivad kuni 30. juunini 2013.”
Artikkel 6
Otsuse 2009/544/EÜ artikkel 3 asendatakse järgmisega:
„Artikkel 3
Tooterühma „sisevärvid ja -lakid” ökoloogilised kriteeriumid ning nendega seotud hindamis- ja kontrollinõuded kehtivad kuni 30. juunini 2013.”
Artikkel 7
Käesolev otsus on adresseeritud liikmesriikidele.
Brüssel, 14. november 2011

Labels: 3
1
6